আজ সকাল সাড়ে ১০টা নাগাদ এলাকার CPM প্রার্থী রাজীব বিশ্বাসের হয়ে প্রচার মিছিল করছিলেন দলের কর্মী সমর্থকরা। অভিযোগ, আচমকাই তৃণমূলের কয়েকজন কর্মী সমর্থক মিছিলে চড়াও হয়। মারধর করা হয় CPM কর্মীদের। সন্দীপ নট্ট নামে এক কর্মী গুরুতর আহত হন। তাঁকে নীলরতন সরকার হাসপাতালে নিয়ে যাওয়া হয়েছে। বেলেঘাটা থানায় অভিযোগ দায়ের করেছে CPM। অভিযোগ জানানো হয়েছে নির্বাচন কমিশনেও। প্রতিবাদে বেলেঘাটা থানায় বিক্ষোভ দেখায় কলকাতা জেলা CPM কমিটি। যদিও, ঘটনার কথা অস্বীকার করেছে তৃণমূল কংগ্রেস।